13. Anmodning fra Søften Vandværk om principbeslutning om ekspropriation (Åben)
Tidl. politisk behandling
Forventet sagsgang
TM-U, ØK, BY
Lovgrundlag
Vandforsyningsloven §§ 21 og 37
SAGENS INDHOLD 
Byrådet skal i denne sag efter anmodning fra [adresse] tage stilling til principbeslutning om 
ekspropriation. Søften Vandværk ønsker at etablere en ca. 700 m lang råvandsledning, som skal forbinde 
en råvandsledning fra [adresse] i [adresse] med [adresse] råvandsledning i [adresse].
Søften Vandværk har pt. en dispensation til at levere drikkevand med overskridelse af pesticider fra deres 
egne boringer. Dispensationen udløber 18. december 2020. Vandværket arbejder på at finde en velegnet 
ny kildeplads. Imens ønskes en midlertidig forbindelse til Aarhus Vand i en 10 årig aftale, så [adresse] 
Vandværk kan levere rent drikkevand til forbrugerne indtil en ny kildeplads er etableret. Aftalen mellem 
Aarhus Vand og [adresse], som Favrskov Kommune skal godkende, forventes indgået snarest. 
Baggrunden for aftalen er nærmere beskrevet i vandforsyningsplanen. 
Etablering af råvandsledningen fra [adresse] berører 2 ejendomme i [adresse]. Se 
oversigtsplan i bilag 2. Søften Vandværk har været i dialog med begge berørte lodsejere. Aftalen med 
lodsejerne er endnu ikke indgået, da det afventer Byrådets beslutning. 
For at sikre projektets fremdrift ønsker [adresse] mulighed for at retten til anlæg af råvandsledning 
og pålæg af servitutter vil kunne sikres ved ekspropriation. En principbeslutning om ekspropriation har 
desuden den virkning for lodsejerne, at erstatninger for servitutpålæg m.v. vil kunne anerkendes som 
skattefrie. Servitutteksten fremgår af bilag 3.
Eventuel ekspropriation vil skulle foretages af Favrskov Kommune.
Ledningen vil ligge efter ”gæsteprincippet”, hvilket betyder at ledningsejer
selv skal betale for eventuel ledningsomlægning, hvis det bliver nødvendigt for at grundejeren kan bruge 
sit areal som ønsket.
VURDERING
Teknik og Miljø vurderer, at projektet er vandforsyningsmæssig fordelagtigt, og at muligheden for 
ekspropriation er nødvendig for at kunne gennemføre projektet i tilfælde af, at arealerne ikke kan erhverves 
ved frivillige aftaler. 
Søften Vandværk vil primært etablere ledningsanlægget i markarealer langs veje, skel og 
bevoksningsgrænser. Hvor det er nødvendigt at krydse vej og jernbane, vil krydsninger ske via underboring 
efter forudgående tilladelse fra kommunen og Banedanmark.
Favrskov Kommune skal ikke give tilladelse til, at [adresse] etablerer en råvandsledning. Dele af 
ledningen ønskes placeret i lokalplanområde LP 384 ’Nyt idrætsanlæg syd for [adresse] i [adresse]’. 
Byråd
27-10-2020 19:00
Sagsnr. MOD-2020-00103
DokID: 
Sagsbehandler Birthe Kristoffersen 
Herbert Nilsson (tinj)
Placering af ledningen vil ikke få indflydelse på udvikling af området, da ledningen ligger efter 
gæsteprincippet.
Søften Vandværk er selv ansvarlig for at indhente tilladelser, der måtte være nødvendige for at gennemføre 
projektet. 
ØKONOMI
Projektet får ingen økonomiske konsekvenser for Favrskov Kommune. 
INDDRAGELSE
Søften Vandværk har været i dialog med begge berørte lodsejere. Teknik og Miljø har modtaget kopi af de 
forhåndsaftaler som Søften Vandværk vil benytte samt tekst til deklaration. 
INDSTILLING
Direktøren for Teknik og Miljø indstiller til Byrådet:
1.
At træffe principbeslutning om ekspropriation i forbindelse med etablering af råvandsledning fra [adresse] 
Vand til [adresse] vandbehandlingsanlæg.
BESLUTNING
 
Teknik- og Miljøudvalget, 8. oktober 2020:
Fraværende: Ingen
Indstilles godkendt.
Økonomiudvalget, 20. oktober 2020:
Fraværende: Ingen
Indstilles godkendt.
Byråd, 27. oktober 2020:
Fraværende: Ingen
Godkendt.
Bilag
1.
Bilag 1 Anmodning om villighed til ekspropriation (4551)
2.
Bilag 2 Oversigtsplan (4550)
3.
Bilag 3 Servituttekst (4548)
